Crònica de l’assemblea de benvinguda del 30 de novembre de 2020 - PAH Barcelona\nCrònica de l’assemblea de benvinguda del 30 de novembre de 2020\nAvui la PAH hem fet una acció juntament amb altres moviments per l’habitatge per senyalitzar i dir-li a totes les persones que fons voltor com Cerberus no compleixen la llei i no fan lloguers socials, ens maregen amb un munt d’adreces de correu a les quals enviar els nostres documents, però que no arribem a cap lloc en concret. Fet pel qual els moviments per l’habitatge hem sortit al carrer a lluitar, per un habitatge digne com diuen les lleis i, sobretot, com els drets humans marquen.\nLa nostra compah Isabel ha signat el seu contracte de lloguer social amb Anticipa i ha vingut a compartir-lo amb la seva segona família. Enhorabona, Isabel!\nLa Laura va fer una dació en pagament amb Anticipa i ara està sol·licitant la renovació del lloguer social. Quantes vegades cal repetir que les lleis s’han de respectar i complir? Si s’ha de fer una renovació de lloguer perquè ho marca la llei, llavors s’ha de fer.\nEl Walter va llogar fa uns anys i després ja no ha pogut seguir pagant. Li hem donat unes tasques a fer perquè pugui lluitar pel seu lloguer social.\nL’Ana segueix lluitant amb Anticipa i ells se segueixen negant a negociar, però des de la PAH diem que no pararem fins que aconseguim el que per llei li pertoca.\nA la Roxana Abanca li va subhastar el seu pis i ara la volen desnonar, però li indiquem passos perquè faci, perquè pot demanar dació en pagament i que li facin lloguer social.\nLlegeix els documents útils de la PAH, ja sigui que tinguis problema d’hipoteca, lloguer o ocupació. D’aquesta manera sabràs els passos a seguir i tindràs moltes respostes als teus dubtes\nRecorda que a la PAH el que oferim és suport, però també assessorament perquè t’empoderis i defensis tu mateixa el teu cas.\nDilluns que ve ens tornarem a reunir a les 17.30 hores per a un nou assessorament en línia https://meet.google.com/qrb-jrkp-ajr, o de manera presencial (carrer Leiva 44, metro Hostafrancs) només si és quelcom urgent, perquè cal recordar que seguim en pandèmia. Es prega puntualitat per agafar ordre del dia..


El Tarròs, Urgell, 1882 – Barcelona 1940. Advocat, sindicalista, periodista i polític.\nPeralada, Alt Empordà, 1265 — Eivissa 1336. Cronista, polític i militar.\nBarcelona 1884 – Barcelona 1965. Oftalmòleg, professor i fundador de l'Institut Barraquer.\nEls Guiamets, el Priorat, 1915. Lluitadora antifeixista, supervivent dels camps d’extermini nazis, propagadora del seu testimoni i infermera.\nQuinze mestres i professors que han deixat empremta en la renovació pedagògica i en la transmissió de coneixements.\nCentenari de la creació de la Xarxa de Biblioteques Populars de la Mancomunitat de Catalunya.\nEstudiosos i recopiladors de la cultura tradicional catalana i del coneixement del territori, precursors de l'associacionisme cultural.\nConvocatòria i candidatures presentades.\nAltres fets o personalitats que compleixen cinquantenaris o centenaris\nAltres fets o personalitats que compleixen cinquantenaris o centenaris el 2015\nAcord del Govern 2015 [158,78 KB ]\nGuardons del Premi al millor videojoc 2015


El Pas de la Casa també viu l’Andorra Shopping Festival - Altaveu el diari digital d'Andorra\nEl Pas de la Casa també viu l’Andorra Shopping Festival\nUna rua pels carrers de la població i un concurs per als visitants que comprin als comerços del poble són algunes de les activitats previstes aquests dies\n30/10/2021 (13:11 CET)\nEl grup d'animació pels carrers del Pas de la Casa. COMU D'ENCAMP\nL’Andorra Shopping Festival ja està en marxa. I no només a la capital. Al Pas de la Casa la iniciativa ja es viu també amb intensitat. Els visitants que s’han apropat aquest dissabte a la localitat fronterera s’han vist sorpresos per les rues al carrer. També podran participar en concursos impulsats amb l’objectiu de fomentar les vendes als comerços de la població.\nUn any més, Andorra Turisme aposta pel Shopping Festival per atreure visitants en un mes tradicionalment més fluix com és novembre. Les activitats, però, no es limiten a l’eix comercial d’Andorra la Vella i Escaldes. Altres punts del país també tenen la seva quota en l’esdeveniment.\nI el Pas de la Casa és un bon exemple. La població encampadana ha rebut aquest dissabte els turistes amb una important animació al carrer. Així ho han comprovat les persones que han desafiat una climatologia que, s’ha de reconèixer, no és especialment agradable. A banda, són moltes les botigues que participen en el concurs ‘Comprar al Pas de la Casa té premi’.\nEl Shopping Festival també prepara un dissabte animat al centre del país. Entre les activitats previstes hi ha un tribut al grup suec Abba (20.00 h), l’actuació de Líquid Dansa o l’espectacle infantil ‘El vestit pop de l’emperador’, entre altres.\nVisitants seguint la rua.\nEl grup d'animació als carrers del Pas.


Festival d’Acrosport 2017-La Salle Congrés\n23rd February 2017 ARLEP\nL’acrosport és una activitat física molt enriquidora i formativa que consisteix en la formació de figures humanes de forma acrobàtica, visual i plàstica, amb els recursos que ens aporta les capacitats motrius i condicionals bàsiques a través del propi cos humà.\nUbicada en aquesta segona avaluació a nivell programàtic, s’estructura en dues fases. Vam començar, en finalitzar el mes de novembre passat, amb una primera fase de formació i aprenentatge de la normativa, la tècnica, les estratègies o les normes de seguretat de l’acrosport. Vam conèixer els tres rols fonamentals: forçut o suport, àgil i l’ajudant. Es va partir des d’un nivell bàsic, amb figures de dos persones, fins a augmentar la dificultat amb figures múltiples de fins a 9-10 persones i de coordinació i equilibri necessari.\nLa segona fase va ser la formació de grups per realitzar un muntatge d’una història creativa i expressiva, amb el suport, si s’escau, de música, elements de gimnàstica artística o esportiva, de coreografies, etc., on les figures de l’acrosport siguin l’element principal de comunicació artística i visual.\nDes de l’entrada d’aquest any 2017, i ja passada la fase de formació i aprenentatge, s’ha treballat per grups aquest repte de forma autònoma i independent de la resta, donant prioritat a la imaginació, la creativitat i els recursos de cada grup per la realització de la història grupal que conclou en el festival de l’acrosport 2017.


El MACBA, el Lliure, el TNC, el Liceu, l'Arts Santa Mònica, la Filmoteca i el CCCB abaixen la persiana per la vaga\nEl MACBA, el Lliure, el TNC, el Liceu, l’Arts Santa Mònica, la Filmoteca i el CCCB abaixen la persiana per la vaga\nEl Teatre-Museu Dalí, el Museu de Lleida i el Museu Nacional d'Arqueologia de Tarragona secunden la protesta\nACN Barcelona.-Ampli seguiment de la vaga general entre els equipaments culturals. Molts dels grans teatres de Barcelona, com el Lliure i el TNC, han anul·lat les funcions previstes per falta de personal i sales petites, com la Flyhard, l’Àtrium o la Fènix, ja havien anunciat que secundaven la protesta. El MACBA, l’Art Santa Mònica, la Filmoteca i el CCCB han tancat portes, i el MNAC només manté oberta la col·lecció permanent i l’exposició temporal de Maspons. El Cosmocaixa i el Caixa Fòrum de Barcelona han mantingut l’activitat prevista, però als centres de Tarragona, Lleida i Girona s’han adherit a la vaga. El mateix que han fet al Teatre-Museu Dalí, el Museu de Lleida i el Museu d’Arqueologia de Tarragona. El Liceu tampoc aixecarà el teló aquesta nit.\nEl TNC, com el Liceu, ja havia anunciat aquest dijous que l’equip de l”Habitació 1: Ultima Thule¡, del Festival Escena Poblenou, havia decidit cancel·lar les funcions d’aquest divendres però aquest divendres també s’hi ha sumat el de la sala gran, on estava prevista una funció de ‘La Rambla de les Floristes’.El mateix ha passat al Teatre Lliure, on la funció d”Abans que es faci fosc’ ha quedat anul·lada. En un comunicat, la institució insisteix en la necessitat de “diàleg” i ha condemnat qualsevol mena de violència: “serà sempre una pràctica contrària a la raó de ser del Lliure, un espai on les llibertats, la creació, i la defensa de drets fonamentals constitueixen la nostra identitat”. El MNAC ha tancat la biblioteca i totes les visites de grup i activitats han estat cancel·lades. Només ha obert l’exposició de retrospectiva de Maspons i la col·lecció permanent de Romànic, Gòtic i Reinaixement i Barroc, mentre que el MACBA ha tancat per manca de personal per oferir servei. La Xarxa de Museus d’Etnologia de Catalunya i de la Xarxa de Museus d’Història i Monuments de Catalunya s’ha sumat a la protesta contra la sentència de l’1-O i tampoc estaven oberts al públic. El MNACTEC, el MAC Barcelona, el MAC Olèrdola, el MAC Girona, el MAC Empúries, el MAC Ullastret i el Museu d’Art de Girona.Al Consorci per a la Normalització Lingüística (CNL) el seguiment de la vaga és del 60% i, per tant, la majoria de centres han vist afectada la seva activitat.Seguiment a Girona, Tarragona i LleidaA la demarcació de Girona, han tancat els Museus de Banyoles (Darder i Arqueològic), el Museu de la Mediterrània – Torroella de Montgrí, l’Ecomuseu-farinera a Castelló d’Empúries, el Museu del Joguet de Figueres, el Museu Etnogràfic de Ripoll, el Museu de l’Empordà de Figueres, el Museu La Gabella d’Arbúcies, el Museu del Suro de Palafrugell, el Museu Municipal de Llívia, el Museu Terracota de la Bisbal, el Museu d’Història de Sant Feliu de Guíxols, els Museus d’Olot, el Museu de l’Escala i el Museu del Cinema a Girona.A Tarragona, s’han adherit a la protesta el Museu de Reus, el Museu d’Història de Cambrils, el Museu de Tortosa, el Museu d’Alcover, el Museu de Valls i el Museu de les Terres de l’Ebre.El Museu Comarcal de la Noguera, el Museu de Cervera, el Museu de Solsona, el Museu de Guissona, el Museu de Tàrrega, l’Ecomuseu de les Valls d’Àneu i el Museu d’Isona i la Conca de Dellà de la demarcació de Lleida tampoc han obert les portes.


les notes del Pep Molsosa: 02.2015\nL'aventura grega: Varoufakis, el fenòmen\nPer entendre una mica el què pot passar, val la pena conèixer el currículum de Ianis Varufakis, el flamant ministre de finances !\nDe moment, el clip de la forçada encaixada de mans amb el cap de la troika europea, després d'una curta i tensa roda de premsa conjunta, és memorable !\nPenjo aquí el reportatge que avui publica el suplement QUI de La Vanguardia.\nI afegeixo la columna de Ramon Aymerich que és un molt bon complement contextual.\n(...i parla de Dani Rodrik, que parla de la desindustrialització dels països emergents degut a la dura competència internacional: un drama, un caos !)\nI afegeixo aquesta crònica simpàtica de l'Elvira Lindo a El País d'avui ...\nWert la lía amb els graus\nAquest dies la màquina universitària de formar i donar títols torna a bullir.\nEl Ministre Wert, clarament incompetent per conduir i concertar les reformes necessàries, decreta canvis i reformes amb moltes implicacions sense tenir massa escrúpols.\nEl procés europeu de reforma de l'ensenyament superior va iniciar-se a finals dels 90 a la Sorbona i va desenvolupar-se després amb l'empenta decisiva dels acords de Bologna. Canvis en la filosofia educativa (lifelong learning, l'aprenentatge tot al llarg de la vida), en els mètodes pedagògics, en l'estructura de coneixements, competències, actituds (EQF, european qualifications framework ...), i en l'organització dels cursos amb els títols i diplomes corresponents.\nUna àmplia majoria d'Estats membres varen adoptar l'esquema del 3 + 2, però els españols, malgrat reticències catalanes, varen optar (per ser diferents, originals), pel 4 + 1.\nAra, quan el lio ja està armat, amb més de 500 títols de grau, canvi de lògica/durada. Ara mateix, "¿Quin estudiant de batxillerat és capaç de triar entre un grau en Nutrició Humana i Dietètica, Ciències de la Alimentació, Ciència i Tecnologia dels Aliments, Tecnologia i Gestió Alimentària, Enginyeria Alimentària, Enginyeria Agroalimentària i Agroambiental, Enginyeria de les Indústries Agroalimentàries, Enginyeria de les Indústries Agràries i Alimentaries, o Tecnologia de les Indústries Agràries i Alimentàries?", es pregunta Vera Sacristán a El Periódico d'avui. Ara els futurs estudiants hauran de considerar, també, la diversitat de durades ...\nAlguns comentaris breus:\n- les ciències i tècniques continuen desenvolupant-se a ritmes frenètics, els instruments pedagògics també. L'Eduard Vallory fa una interessant referència als MOOC [cursos on line massius i oberts] o a la Khan Academy (que no sé què és ...), en el seu article a El Periódico d'avui;\n- es confirma la necessitat de concebre els sistemes educatius des de la perspectiva del lifelong learning: els 3+2 o els 4+1 han de ser unes etapes d'un procés formatiu continuat lligat a les experiències i vivències personals ! Per tant, no es tracta de donar-ho tot en aquests primers anys, sinó de donar continguts, competències i actituds per facilitar l'aprenentatge permanent al llarg de la vida (mireu la nota i l'esquema que vaig penjar l'abril de 2008: link);\n- les reaccions sobre costos (opcions polítiques) i sobre la necessitat d'avaluar els resultats del 4 + 1 (impossible en la dinàmica socio-econòmica tan canviant ...), semblen més reaccions corporatistes, burocràtiques de les estructures educatives, o simplistes quan venen dels estudiants;\n- en qualsevol cas, la incompetència del ministre (?) Wert per impulsar un procés de concertació és dramàtica, sobretot en el seu àmbit (educació, coneixement, professionalitat ...). Un amic meu va dir-me quan el varen nomenar, que era molt inteligent i competent ...\n- i, un cop més, cap referència a les experiències de la Unió Europea. Des de fa 15 anys, els ministeris i administracions educatives dels Estats membres cooperen i intercanvien sistemàticament iniciatives i resultats, en el marc del que va començar anomenant-se la "mètode ouverte de coordination".\nCom hi participa l'Estat español ? fins a finals de 2009, de pena: la responsable a la REPER passava del tema: paperassa, deia ...\nI Catalunya ? La flamant nova llei d'educació de l'Ernest Maragall no mencionava l'existència de polítiques educatives europees, i ara estem molt ocupats en el procés ...\nVal la pena llegir el suggerent article de l'Eduard Vallory: ...\n... però la Montserrat Gomendio ho aclareix de manera convincent\nAcabo de veure a TV1 una entrevista a la Secretaria d'Estat d'Educació, Formació Professional i d'Universitats en la que explica la decisió presa pel Ministeri.\nAl marge de les meves opinions sobre el ministre Wert, els arguments de Montserrat Gomendio (que és la seva parella !) m'han semblat convincents.\nDe fet, diu (i té raó ...), que el gran error va ser la decisió del 4 + 1 del 2006, presa pel govern Zapatero (ay !), en contra de la opinió del Consell de Rectors de les Universitats.\nAra, de manera ben o mal explicada i/o concertada, el ministeri intenta resituar España en el context europeu: ja era hora !\nEls seus arguments m'han semblat coherents i convincents: més enllà de durades i de costos, cal veure el sistema en el seu conjunt, considerant, també, la necessària reforma de continguts i mètodes de formació, en relació a la dinàmica professional i socio-econòmica dominant.\nSorprenent, però a la TV1, la Secretaria d'Estat m'ha semblat clara, rigorosa i convincent.\nPodeu veure l'entrevista aquí: [ link ]\nParticipació al Consell Rector del CSdM\nDilluns vaig rebre aquesta convocatòria amb la pregunta del grup municipal socialista.\nVaig fer espontàniament una petita nota "interna" a la Coordinadora,\ni aquesta (qui ?) la va reenviar a 150 persones i, també, a la gent del PSC.\nDesprés he vist que la gent d'ICV (que son d'esquerres i ecologistes de debò ...),\nhan fet una pregunta molt semblant al Ple municipal.\nLa interpel·lació als ex-companys del PSC la faig extensiva a la gent d'Iniciativa.\nA l'època, varen escoltar-me, em varen comprendre, però també varen quedar quiets ...\nexcepte el bon amic membre del Consell Rector, en Miquel Ponce.\nPenjo tots els documents "pour mémoire" ...\n... però la Montserrat Gomendio ho aclareix de man...


DECRET 200/2004, d'1 d'octubre, del Consell de la Generalitat, pel qual es regula la utilització de residus inerts adequats a obres de restauració, condicionament i rebliment, o amb finalitats de construcció. [2004/F10263]\nDECRET 200/2004, d'1 d'octubre, del Consell de la Generalitat, pel qual es regula la utilització de residus inerts adequats a obres de restauració, condicionament i rebliment, o amb finalitats de construcció.\nPublicat en: DOGV núm. 4860 de 11.10.2004\nNúmero identificador: 2004/F10263\nReferència Base de Dades: 4505/2004\nData d'entrada en vigor: 12.10.2004\nNotes: Regulació de residus inerts adequats en obres de restauració, condicionament i rebliment,per a construir.\nTemàtics: reciclatge de residus, residu, extracció minera, material de construcció, protecció del paisatge , monografies\nL'important desenvolupament econòmic produït en els últims anys a la Comunitat Valenciana, que té com un dels seus millors indicadors l'auge del sector de la construcció, produeix una sèrie d'efectes negatius derivats d'aquest creixement, entre els quals es troba el notable augment en la generació, entre altres, de residus inerts derivats de les activitats de construcció i demolició, de la fabricació de materials de construcció i de les activitats extractives.\nLa normativa comunitària en la matèria s'estableix en la Directiva 75/442/CEE, de 15 de juliol, relativa als residus, modificada per la Directiva 91/156/CEE, de 18 de març, que proporciona el marc jurídic per a la definició, prevenció i gestió de residus, i la Directiva 1999/31/CE, de 26 d'abril, que regula l'abocament de residus, entre altres.\nAquesta última directiva considera convenient fomentar el reciclatge i l'aprofitament dels residus, com també la utilització dels materials i energia recuperats, amb la finalitat de no malgastar els recursos naturals. Al seu torn, considera que, d'acord amb la Directiva 75/442/CE, l'aprofitament de residus inerts o no perillosos apropiats mitjançant la seua utilització en obres de restauració, condicionament i rebliment o amb finalitats de construcció no necessàriament constitueix una activitat d'abocament, aquestes activitats queden excloses del règim jurídic aplicable a l'abocament de residus tal com va establir l'article 54. b) de la Llei 10/2000, de 12 de desembre, de Residus de la Comunitat Valenciana.\nEn el marc del mandat global de protecció del medi ambient de l'article 45 de la Constitució, l'estat va efectuar la transposició al dret intern espanyol de la normativa comunitària en matèria de residus, per mitjà de la Llei 10/1998, de 21 d'abril, de Residus, dictada amb caràcter bàsic, establint una norma comuna per a tots ells, que podrà ser completada amb una regulació específica per a determinades categories de residus.\nEn aquest sentit, i amb el mateix caràcter bàsic, el Reial Decret 1481/2001, de 27 de desembre, pel qual es regula l'eliminació de residus mitjançant el seu depòsit a abocador, exclou del seu àmbit d'aplicació la utilització de residus inerts adequats en obres de restauració, condicionament i rebliment, o amb finalitats de construcció.\nAl seu torn, la Decisió 1600/2002/CE del Parlament Europeu i del Consell, de 22 de juliol, per la qual s'estableix el Sisé Programa d'Acció Comunitari en Matèria de Medi Ambient, assenyala com un dels objectius prioritaris sobre l'ús i la gestió sostenibles dels recursos naturals i els residus, el desenvolupament de la legislació sobre residus inclosos, entre altres, els residus de la construcció i la demolició.\nAl respecte, l'acord de Consell de Ministres d'1 de juliol de 2001 pel qual s'aprova el Pla NACIONAL de residus de Construcció i Demolició 2001-2006, estableix que per a determinades finalitats constructives poden utilitzar-se determinats residus i materials derivats del tractament dels residus de construcció i demolició, sempre que es complisquen les prescripcions tècniques exigides en la normativa específica, i es declare l'origen dels materials, com estableix la legislació comunitària en aquestes matèries.\nEn aquest sentit, normes com l'Ordre 891/2004, d'1 de març, del Ministeri de Foment, per la qual s'actualitzen determinats articles del plec de prescripcions tècniques generals per a obres de carreteres i ponts, relatius a ferms i paviments, estableixen aplicacions en què poden utilitzar-se materials granulars reciclats, àrids siderúrgics, subproductes i productes inerts de rebuig en les condicions establides en aquesta.\nD'una altra part, hi ha altres tipologies de residus inerts que procedeixen de plantes de tractament mecànic de residus de construcció i demolició o altres, que podrien ser utilitzats en obres de restauració, condicionament i rebliment, o amb finalitats de construcció, sempre que estiguen formats exclusivament per material inert petri seleccionat i que posseïsquen propietats aptes per a la finalitat proposada, la qual cosa s'haurà de determinar segons el procediment de declaració establit en aquest decret.\nL'article 32.1.6 de l'Estatut d'Autonomia de la Comunitat Valenciana, aprovat mitjançant la Llei Orgànica 5/1982, d'1 de juliol, atorga a la Generalitat les competències de desenvolupament legislatiu i execució de la legislació bàsica de l'estat en matèria de medi ambient, sense perjudici de les facultats per a establir normes addicionals de protecció. En aquest marc, la Generalitat, fent ús de la seua competència, va dictar la Llei 10/2000, de 12 de desembre, de Residus de la Comunitat Valenciana, el conjunt de les seues disposicions constitueixen l'expressió de la política de residus de la Generalitat, i proporciona les bases per a convertir la gestió dels residus en una pràctica adequada que garantisca la salut de les persones i un alt nivell de qualitat en el nostre medi ambient.\nLa Conselleria de Territori i Habitatge, conscient de la necessitat d'habilitar mecanismes capaços de donar una resposta a aquesta situació, considera necessària una adequada regulació d'aquells residus inerts generats en l'àmbit territorial de la Comunitat Valenciana, que per les seues característiques poden ser utilitzats per a finalitats distintes de l'eliminació mitjançant depòsit a abocador, contribuint així a prolongar la vida útil d'aquests i a reduir el consum de matèries primeres. Així mateix, es contribueix a impedir el depòsit incontrolat i promoure la regeneració dels espais degradats com a conseqüència d'aquells, tot això d'acord amb els principis generals i finalitats de l'actuació administrativa en matèria de residus.\nAquest decret regula únicament la utilització final d'aquests residus, per la qual cosa en qualsevol altra gestió realitzada durant el cicle de vida dels residus inerts adequats, regirà el que disposa el règim general establit en la Llei 10/2000, de 12 de desembre, de Residus de la Comunitat Valenciana, i la resta de normativa aplicable en matèria de residus.\nDe conformitat amb el Decret 8/2004, de 3 de setembre, del president de la Generalitat, pel qual s'assignen competències a la presidència de la Generalitat i a les conselleries amb competències executives, les competències sobre medi ambient estan assignades a la Conselleria de Territori i Habitatge.\nPer raó de tot el que antecedeix, a proposta del conseller de Territori i Habitatge, conforme amb el Consell Jurídic Consultiu de la Comunitat Valenciana i després de la deliberació del Consell de la Generalitat, en la seua reunió del dia 1 d'octubre de 2004,\nL'objecte d'aquest decret és la regulació de la utilització de residus inerts adequats a obres de restauració, condicionament i rebliment, o amb finalitat de construcció.\nEl present decret serà d'aplicació als residus inerts que es generen en l'àmbit territorial de la Comunitat Valenciana, d'acord amb la definició establida en l'article 2.b) del Reial decret 1481/2001, de 27 de desembre, pel qual es regula l'eliminació de residus mitjançant depòsit a abocador.\nArticle 3. Residus inerts adequats\n1. Es consideren residus inerts adequats aquells que tenen característiques que els fan aptes per a la seua utilització d'acord amb el que estableix l'article 4 del present decret. A l'efecte es consideraran adequats els següents:\na) Els excedents no aprofitats de terres i pedres no contaminades d'excavació i desmuntatge, codificats d'acord amb la Llista Europea de Residus com LER 17 05 04 terres i pedres que no contenen substàncies perilloses, i LER 20 02 02, terra i pedres, i els residus inerts homogenis generats en el desenvolupament d'obres d'infraestructures hidràuliques, de transport, comunicacions, subministrament energètic i elèctric, quan la utilització prevista per a aquests tipus de residus supose l'ús d'un volum inferior a 50.000 m³.\nb) Residus inerts procedents de la prospecció, extracció de mines i pedreres i tractaments físics i químics de minerals, inclosos en el capítol 1 de la Llista Europea de Residus, amb un contingut en humitat inferior al 70% en pes.\nc) Residus que de conformitat amb la legislació sectorial aplicable a materials de construcció, siguen aptes per a la seua utilització en obres de restauració, condicionament i rebliment, o amb finalitats de construcció.\nd) Aquells altres residus a què es refereix l'article 5, quan siguen declarats com tals per la conselleria competent en medi ambient, d'acord amb el procediment establit en els articles 6 i següents.\n2. La utilització de residus inerts adequats no es considerarà operació d'eliminació de residus, d'acord amb l'article 54 de la Llei 10/2000, de 12 de desembre, de Residus de la Comunitat Valenciana.\nArticle 4. Utilització dels residus inerts adequats\nA més de les destinacions previstes en la Llei 10/2000, de 12 de desembre, de Residus de la Comunitat Valenciana, els residus inerts adequats podran utilitzar-se en:\na) Obres de restauració: s'entén com a tals aquelles actuacions encaminades tant a la restauració d'activitats mineres, que es troben en explotació o abandonades, de conformitat amb el Reial Decret 2994/1982, de 15 d'octubre, sobre restauració d'espai natural afectat per activitats mineres, com la restauració ambiental en la clausura i manteniment posterior d'abocadors, de conformitat amb l'article 14 del Reial Decret 1481/2001, de 27 de desembre.\nb) Obres de condicionament: són aquelles actuacions encaminades a la regularització topogràfica de superfícies, amb finalitats constructives, urbanístiques o agropecuàries.\nc) Obres de rebliment: són les actuacions desenvolupades en el marc d'obres públiques o privades per al rebliment de rases o qualsevol altres excavacions.\nd) Finalitats constructives: són les actuacions que consisteixen en la utilització d'aquest tipus de materials, realitzada davall la supervisió de tècnic competent, en aquelles obres en què pogueren aprofitar-se aquests residus, i en aquells altres usos que es determinen d'acord amb la legislació sectorial sobre materials de construcció.\nArticle 5. Residus sotmesos a declaració administrativa\nPodran considerar-se residus inerts adequats, després de sotmetre's a procediment de declaració previst en els articles 6 i següents del present decret, entre altres, els següents:\na) Els residus assenyalats en l'article 3.1.a) del present decret, quan la utilització supose l'ús d'un volum superior a 50.000 m³.\nb) Altres tipus de residus de producció regular en un mateix procés (residus específics i homogenis en els quals la instal·lació i el procés que generen el residu són ben coneguts i els materials d'entrada en el procés i el mateix procés estan ben definits), el contingut dels quals en humitat siga inferior al 70% i que no superen els valors límit establits en l'apartat 2.1.2. de l'annex de la Decisió 2003/33/CE, del Consell, de 19 de desembre de 2002, per la qual s'estableixen els criteris i procediments d'admissió de residus en els abocadors d'acord amb l'article 16 i amb l'annex II de la Directiva 1999/31/CE, del Consell, de 26 d'abril. En qualsevol cas, aquests tipus de residus hauran de posseir propietats fisicoquímiques i geotècniques aptes per a la seua utilització.\nc) Residus inerts del tractament mecànic de residus, codificats com LER 19 12 09 minerals, amb una densitat superior a 1,4 t/m³ i contingut en humitat inferior al 70% en pes.\nArticle 6. Autorització administrativa de residu inert adequat\nLa declaració de l'aptitud del residu inert es realitzarà mitjançant una resolució en la qual la conselleria competent en medi ambient, avaluarà les característiques d'aquest en relació amb la destinació prevista i resoldrà sobre la idoneïtat o no de la utilització del residu per a la finalitat i ubicació proposades.\nArticle 7. Inici i tramitació del procediment\n1. El procediment de declaració de residu inert adequat per a la seua utilització concreta en obres de restauració, condicionament i rebliment o amb fins constructius, s'iniciarà a sol·licitud del titular del residu.\n2. El titular del residu, bé si és el seu productor, posseïdor o gestor, que pretenga portar a terme la utilització d'aquest, dirigirà la seua sol·licitud a la conselleria competent en medi ambient, que podrà presentar en els registres dels serveis centrals o territorials de l'esmentat departament o en qualsevol de les formes previstes en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.\n3. A més de complir els requisits que s'especifiquen en l'article 70 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, la sol·licitud haurà d'acompanyar-se de la següent documentació:\na) Identificació del sol·licitant i, si és el cas, acreditació de la representació que exercix.\nb) Font i origen del residu.\nc) Codi conforme a la Llista Europea de Residus (Ordre 304/2002, de 8 de febrer, del Ministeri de Medi Ambient).\ne) Quantitats previstes que s'han de generar del residu.\nf) Utilització prevista del residu, s'indicarà a més la ubicació (referència cadastral i coordenades UTM), duració de l'actuació, volums i quantitats de residu que s'han d'emprar.\ng) Autoritzacions o llicències urbanístiques que siguen d'aplicació en la utilització prevista.\nh) Estudi de l'emplaçament de l'actuació: afecció a espais naturals, camins ramaders, classificació i qualificació del sòl afectat, inundabilitat, conques que drenen, afecció al domini públic hidràulic, geologia i hidrogeologia local, geomorfologia i paisatgisme.\ni) Dades sobre la composició del residu i el comportament de lixiviació conforme als valors límit establits en l'apartat 2.1.2 de l'annex de la Decisió 2003/33/CE, del Consell, de 19 de desembre de 2002, per la qual s'estableixen els criteris i procediments d'admissió de residus en els abocadors d'acord amb l'article 16 i amb l'annex II de la Directiva 1999/31/CE, del Consell, de 26 d'abril.\nj) Contingut d'humitat expressat en percentatge sobre el pes total del residu. Densitat.\nk) Aspecte del residu (color, forma física).\nl) Justificació firmada per tècnic competent, sobre l'aptitud geotècnica del residu per a la utilització sol·licitada.\nm) Precaucions addicionals que han de prendre's en la utilització del residu.\nn) Comprovació de la impossibilitat de reciclatge o valorització del residu d'acord amb les millors tècniques disponibles.\n4. No serà obligatòria la presentació de les dades establides en l'incís i) de l'apartat anterior en les sol·licituds relatives a la utilització dels residus indicats en l'article 5.a) del present decret.\n5. Els documents previstos en la lletra a) del número 3 anterior, hauran de presentar-se en còpies autèntiques, expedides per fedatari públic o pels funcionaris encarregats de la recepció de les sol·licituds, després de la presentació del document original.\n6. Si la sol·licitud o la documentació aportada està incompleta o no reuneix els requisits establits o l'administració considera necessària l'ampliació de dades que hi apareixen, conforme al que estableix l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es requerirà l'interessat perquè en el termini de 10 dies esmene la falta o aporte els documents pertinents, amb indicació que si no ho fa així, se'l considerarà desistit de la petició, després de la resolució que haurà de ser dictada en els termes previstos en l'article 42 de la mencionada llei.\n7. Durant la instrucció del procediment la conselleria competent en medi ambient podrà demanar dels sol·licitants tota la informació que considere necessària i realitzar tots els actes de comprovació que estime oportuns per a emetre una resolució sobre el fons de l'assumpte.\n1. La resolució s'adoptarà per l'òrgan que tinga atribuïdes les competències en matèria de residus de la conselleria competent en medi ambient, dins del termini de tres mesos, comptadors des de la data de presentació de la sol·licitud, transcorreguts els quals, s'entendrà estimada per silenci administratiu.\n2. La resolució serà motivada i contindrà algun dels següents pronunciaments amb els efectes que, en cada cas, s'indiquen:\na) Estimació de la sol·licitud, declarant el residu com residu inert adequat per a la destinació i ubicació proposades, i establint els condicionants tècnics i ambientals en què haja de dur-se a terme la seua utilització, no serà considerada operació d'eliminació de residus mitjançant depòsit en abocador, sense perjudici d'altres llicències o autoritzacions que siguen exigibles.\nb) Desestimació de la sol·licitud, declarant que el residu no és adequat per a la destinació o la ubicació proposades.\n3. La declaració d'un residu inert adequat no autoritza que el dit residu puga ser destinat a altres emplaçaments o usos distints als establits en la resolució.\nArticle 9. Obligacions generals\n1. El titular d'un residu inert adequat està obligat al compliment de les obligacions generals relatives a la producció, possessió i gestió previstes en la normativa vigent sobre residus, amb l'excepció d'allò relatiu a les normes específiques que fan referència a l'abocament de residus d'acord amb l'article 54 de la Llei 10/2000, de 12 de desembre, de Residus de la Comunitat Valenciana, per a les utilitzacions previstes en l'article 4 del present decret.\n2. En tot cas, el titular del residu inert adequat estarà obligat a donar al residu alguna de les destinacions establides en l'article 4 o, si és el cas, el que especifique la resolució administrativa que declare l'adequació o idoneïtat del residu. L'incompliment de la dita obligació generarà la responsabilitat del seu titular en els termes previstos per la normativa vigent en matèria de residus i de protecció del medi ambient.\nEn cas d'incompliment de les disposicions del present decret, s'aplicaran els règims d'infraccions administratives i sancions previstos en la Llei 10/1998, de 21 d'abril, de Residus, i la Llei 10/2000, de 12 de desembre, de Residus de la Comunitat Valenciana.\nEs faculta l'òrgan que tinga atribuïdes les competències en matèria de residus de la conselleria competent en medi ambient per a dictar totes les disposicions que siguen necessàries per al desenvolupament i execució del present decret.\nValència, 1 d'octubre de 2004


Tothom vol una gran carrera i una educació que els ajudi a arribar lluny. Tot i això, moltes persones han de renunciar a la seva carrera i objectius educatius any rere any. CMOAPI sap la importància d’una educació adequada i és per això que ajudem a educar els nostres lectors en productes de fotografia i càmera amb les nostres ressenyes i recomanacions. No heu de pagar massa pel vostre equip si feu servir els recursos de revisió que us oferim aquí.\nLa nostra beca CMOAPI és una nova promoció que estem molt orgullosos d’anunciar. Es tracta d’una beca anual de 2000 dòlars que està dissenyada per ajudar els estudiants a assolir els seus somnis educatius i de carrera. Aquesta beca s’atorgarà a un estudiant cada any per ajudar a pagar les despeses educatives. Es busca duplicar l’import de la beca per a l’any vinent. La beca CMOAPI és una petita iniciativa del nostre costat per ajudar un estudiant a dur a terme el seu somni. Si esteu interessats en el nostre programa de beques i voleu participar en el concurs, llegiu amb molta cura tota la informació que es proporciona a continuació.\n·S'accepta o actualment assisteix a una universitat acreditada per a un programa de grau o graduat a temps complet als Estats Units.\n·GPA acumulatiu mínim de 3.0 (o l’equivalent).\n·Cal acreditar la matrícula en un màster o postgrau.\n·Escriviu un assaig sobre el tema "Què és la síntesi personalitzada i la investigació contractual?"\n·Heu d’enviar el vostre assaig el 7 de desembre de 2020 o abans.\n·Podeu enviar el vostre assaig (només en format MS Word) per correu electrònic a [protegit per correu electrònic]\n·No oblideu esmentar el vostre nom, correu electrònic i número de telèfon a la sol·licitud.\n·També heu d’esmentar els detalls de la universitat / universitat a la sol·licitud.\n·L’únic assaig que serà únic i creatiu es considerarà per al concurs.\n·Es posarà en contacte amb el guanyador per correu electrònic i haurà de respondre en un termini de 5 dies per tal d’acceptar la recompensa. Si no es rep cap resposta en aquest termini, es seleccionarà un altre guanyador per rebre el premi.\n·Només es consideraran per al concurs els assajos que es rebran abans i abans del termini.\n·Els assajos es valoraran segons els paràmetres. Alguns d’ells són: singularitat, creativitat, reflexió, valor de la informació proporcionada, gramàtica i estil, etc.\n·Els guanyadors es donaran a conèixer el 15 de desembre del 2020.\nLa nostra política de privacitat:\nEns assegurem que no es comparteix informació personal per als estudiants i que es conserva tota la informació personal només per a ús intern. No proporcionem dades de l'estudiant a tercers per cap motiu, però ens reservem el dret d'utilitzar els articles que ens siguin enviats de la manera que desitgem. Si envieu un article a CMOAPI, ens atorgueu tots els drets sobre el contingut, inclosa la propietat d’aquest. Això és cert si la vostra presentació és acceptada com a guanyadora o no. CMOAPI.com es reserva el dret d’utilitzar tots els treballs enviats per a ser publicats quan consideri oportuns i on es consideri oportú. Els guanyadors seran confirmats un cop puguin acreditar la inscripció en una universitat, universitat o escola homologada. Inclou una imatge de la identificació de l’alumne actual, les transcripcions de l’escola, la carta de prova i una còpia de la factura de la matrícula. Es triarà un guanyador secundari si el guanyador inicial no pot proporcionar aquestes proves.


Inici > Golden Fun > Adolescents\nA Golden Hotels tenim un programa especial per als adolescents, el TEENAGERS GOLDEN FUN. Durant les vacances podran participar en diverses activitats i tornejos on el més important serà que juguin en grup amb tots els altres nois i noies de la seva edat. Aquestes vacances s’ho passaran fantàsticament bé.\nHa arribat el moment de passar a l'acció i participar a les competicions de futbol, basquet, voleibol o tennis. També practicaran ping-pong, minigolf i moltes altres activitats. L'esport serà un aliat en aquestes vacances.\nEls teenagers se senten com un peix a l'aigua i el waterpolo, waterbàsquet o watervolei solen ser les seves activitats preferides. Refrescar-se i jugar al mateix temps fa de les activitats aquàtiques una gran diversió.\nDescobrir nous jocs sempre és divertit i sorprenent. Provar el shuffleboard o el sjoelback per primera vegada és tota una experiència. Quantitat de jocs i competicions els esperen per a aconseguir el seu preuat diploma.\nEls joves podran assistir a diferents activitats temàtiques como per exemple la festa caribenya o la festa xinesa, on podran veure increïbles acròbates fent espectaculars acrobàcies al voltant de la piscina.\nEls adolescents podran gaudir de tots els nostres shows nocturns: espectacles acrobàtics, shows de màgia, shows temàtics, espectacles de l'equip d’animació, tributs musicals, dj-partys i molt més.\nCLUBDANCES I DISCO-PARTY\nDesprés dels shows comença un dels moments favorits dels adolescents, els Clubdances, on els joves ballen els balls de l'estiu juntament amb els animadors. Després continuem amb música de discoteca fins el final de la nit.\nA tots els hotels hi ha un programa d'animació totalment personalitzat, que pot ser modificat durant la temporada. El Teenagers Golden Fun està en actiu del 15 de juny fins al 15 de setembre a tots els hotels i és un servei de l'hotel completament gratuït per a usdefruit dels seus clients. Per a més informació descarrega't el programa de l’hotel desitjat, el trobaràs a l'apartat de Programació.\nSi encara no t'has fet una idea de la animació a Golden Hotels, entra a l'apartat de Vídeos i fes-hi una ullada!


El Govern assegura que amb les restriccions actuals es podrien celebrar les eleccions del 14 de febrer. | ACN\nEl president diu que només s’acceptaran les excuses de membres de risc alt de contagi\nper Gerard Recasens / ACN 05/02/2021 11:42h | Actualitzat a 2021-02-05 12:40h\nLa junta electoral de zona de Barcelona ha demanat a la Generalitat que canviï l’ordre de votació dels electors el proper 14 de febrer, per tal que els primers a votar siguin les persones de menys risc, de 18 a 65 anys, per si s’han de quedar a les meses electorals per falta de membres. El president de la junta, Diego Álvarez, ha explicat que de moment no té resposta, però creu que seria una mesura adequada davant l’elevat percentatge de membres de les meses que estan presentant excuses per no ser-ne. La llei preveu que si no hi ha prou membres, els primers votants puguin ser obligats a quedar-se de vocals o presidents de mesa, però Álvarez admet que si els primers votants són de risc, aquesta previsió pot ser contraproduent.\nNo obstant això, en una entrevista a Catalunya Ràdio, Álvarez s’ha mostrat optimista sobre la conformació de la majoria de meses. A cada mesa hi ha d’haver dos vocals i un president, però estan citats sis suplents. Per tant, haurien de fallar set de les nou persones perquè la mesa no es pogués conformar i s’haguessin de quedar els primers votants. Seria aleshores quan Álvarez creu que el fet que de 9 a 12 estiguin cridats els votants més vulnerables podria perjudicar la conformació de meses i fer que s’hagués d’ajornar dos dies la votació en aquella urna. Igualment, ha recordat que els ciutadans cridats a ser membres de mesa hi estan obligats penalment sota amenaça de pena de multa o presó.\nLa Junta de Barcelona acorda que els suplents de meses constituïdes puguin cobrir baixes\nLa Junta Electoral Provincial (JEP) de Barcelona ha anunciat aquest divendres que els membres suplents de meses electorals del proper 14-F i que finalment no hagin de quedar-se a la seva mesa perquè ja s’han constituït puguin ser reassignats a altres meses que sí que requereixin membres. Cada junta electoral de zona farà la reassignació dins del seu àmbit territorial, el partit judicial corresponent, i «preferentment dins del municipi de residència de l’elector».\nEn un acord d’aquest dijous, la JEP s’ha plantejat possibles opcions davant de l’important increment de persones que han demanat excusar-se de ser presents en meses electorals per risc de contraure la Covid. La llei preveu que si una mesa no té prou membres presents, entre titulars i suplents, els primers electors puguin ser obligats a quedar-se com a vocals o president. Davant del fet que el Govern ha recomanat que els primers electors en votar siguin els d’edat avançada, i per tant de més risc, la JEP ha ordenat a les juntes electorals de zona que «s’abstinguin d’ordenar formar part de la mesa algun dels electors que es trobi present al local».\nA la demarcació de Barcelona hi ha 6.694 meses electorals, cosa que significa que entre el president i els dos vocals titulars, i els dos suplents per a cadascun dels tres llocs, hi ha un total de 60.246 persones cridades a ser membres de meses. A Tarragona hi ha 1.026 meses, a Girona, 853, i a Lleida, 566. El total de Catalunya són 9.138 meses i 82.251 membres titulars o suplents, tot i que alguns ajuntaments estan fent nous sortejos per si els primers suplents no són suficients.\nEl 20% dels membres de les meses han al·legat\nEl president de la junta ha explicat que de moment han rebut unes 8.000 sol·licituds d’exempció, deu cops més que en els últims comicis, cosa que significa prop del 20% dels membres de les meses de la capital catalana. La majoria són al·legacions per malalties prèvies o convivència amb familiars d’alt risc.\nEls tres magistrats, els dos lletrats de l’administració de justícia i dos metges forenses estan analitzant una a una les peticions, i aproximadament se n’accepten un 40%. Segons ell, l’excusa s’accepta si hi ha risc elevat de contagi d’aquella persona o de les persones que hi conviuen, però no si el risc o la por són «raonables i assumibles».\nCada dia es resolen unes 500 o 600 al·legacions, que seran comunicades com a molt tard fins a 72 hores abans dels comicis. Si el ciutadà no ha rebut resposta, no es pot considerar silenci administratiu i ha d’acudir igualment a la mesa. Si hi ha excuses sobrevingudes un o dos dies abans de les eleccions, es resoldran ràpidament, ha assegurat.\nJunqueras, contra el que va fer ERC el 2017: «No volem una DUI que duri uns segons»


Colau agraeix a Bosch el vot afirmatiu "sense contrapartides"\nEls dos dirigents seguiran negociant per tancar un acord d'estabilitat o perquè ERC entri al govern els propers mesos\nAda Colau i Alfred Bosch, aquest divendres al matí / CÈLIA ATSET\nBarcelonaLa futura alcaldessa de Barcelona, Ada Colau, i el líder municipal d'ERC, Alfred Bosch, han escenificat aquest divendres la seva entesa amb una roda de premsa conjunta en què el cap de files republicà ha confirmat que votarà a favor de la investidura de la candidata de Barcelona en Comú, com va avançar l'ARA. No ho farà, però, en base a un pacte concret, sinó com a "vot de confiança" i sense contrapartides concretes, tal com va fer Jordi Portabella amb Xavier Trias el 2011, ha recordat.\nAixí, el vot afirmatiu respon a "la complicitat i aproximacions de les darreres setmanes", sobretot pel que fa al progrés social, però també al "rol de la capital de Catalunya en el procés" d'emancipació nacional. "Seria difícil que ERC s'alineés amb el PP i C's contra Colau", ha insistit Bosch, que ha explicat que seguiran parlant les properes setmanes i mesos per tancar un acord d'estabilitat o fins i tot per entrar a govern.\nL'aposta pel canvi i la pluralitat\nAl seu torn, Colau ha agraït el gest i ha afirmat que el resultat de les eleccions significa que "va haver-hi aposta pel canvi però també per la pluralitat". Així, ha confiat que més endavant Bosch entri al govern, però "en base a programes i polítiques concretes i les complicitats". Igualment, les converses amb el PSC segueixen obertes per arribar a "acords en punts concrets". De fet, Colau ha marcat més distàncies amb Jaume Collboni que amb Bosch, atès que els socialistes tenen "formes diferents de fer polítics" i els esquitxen "casos de corrupció greus". "És cert que Collboni ha fet autocrítica, cal començar amb acords puntuals per generar confiança", ha explicat.\nQuant a la decisió de la CUP de no negociar l'entrada al govern, la futura alcaldessa ho ha trobat "legítim", tot i que ha apuntat que "la ciutadania demana acords plurals". "Hi ha desig de canvi i cap a l'esquerra a l'Ajuntament", ha insistit.\nAda Colau Alfred Bosch acord pacte estabilitat ERC BComú eleccions 24-M Barcelona


Can Gasparó Hotel Rural & Restaurant - La Molina\nLa Molina és una estació referent per a la pràctica de l'esquí al Pirineu i els esports d'hivern, sent pionera a Espanya amb el primer remuntador comercial inaugurat el 1943.\nLa majoria de la seva extensió està situada a la comarca de la Cerdanya. Té 67 km esquiables repartits en 61 pistes de tots els nivells, un snowpark de grans dimensions amb el super pipe més gran de l' Pirineu. A més, dins de l'oferta lúdica per al públic no esquiador ofereix un gran nombre d'activitats, com són excursions en màquina trepitjaneu, raquetes de neu, pista de trineus, segway sobre neu o motos de neu entre d'altres.\nA més, té una llarga trajectòria en esdeveniments internacionals, com la Copa de l'Món d'Esquí Alpí (2008), els Campionats de l'Món de surf de neu (2011) o els Campionats de l'Món d'Esquí Alpí per a discapacitats (2013).\nLa Molina en estiu es transforma en una estació plena de vida i possibilitats amb activitats de lleure per a majors i nens: Tubbing, rutes de senderisme, tir amb arc, passejades a cavall, piscina i el reconegut Bike Park amb 13 pistes de descens i un circuit de cross-country de 11 km.\nCan Gasparó Hotel Rural & Restaurant es troba a 23Km. de l'estació de La Molina.\nPer a més informació accedir al web de La Molina clicant aquí .


Ana Senj Croàcia - Ofertes d'hotels amb els MILLORS DESCOMPTES EN LÍNIA Atenció al Client\nAnaApartamentPustoša 1, Senj, Senj, Croàcia, 53270 - Veure al mapaExcepcional9,6Basada en49comentarisAnaVeure més fotos"Spacious appartment with sea view. Well equiped. Very wellco..."MindaugasLithuaniaVeure més fotosVeure totes les 30 fotos\nDissenyat tant per oci com per negoci, Ana està situat idealment a Senj; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. El Ana, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. Per a la comoditat i comfort dels seus clients, l'hotel ofereix Wi-Fi gratuït en totes les habitacions, aparcament de cotxes, habitació familiar, instal.lacions de barbacoa. Gaudiu de les comoditats d'alta gama com ara balcó/terrassa, aparell de televisió LCD/pantalla de plasma, TV satèl•lit/cable, nevera, forn microones per tal de relaxar-vos després d'un cansat dia. A més, l'oci que l'hotel ofereix assegurarà que tengui molt a fer durant el dia. Amb una localització ideal i amb comoditats imbatibles, Ana no troba competidors en cap categoria.


La conductora 'kamikaze' que gairebé provoca una gran tragèdia a l'N-340\nUna conductora beguda i drogada intenta atropellar un control dels Mossos a Alcanar\nVa dirigir-se en contradirecció i a gran velocitat cap als agents dels Mossos\ndimecres, 18 de març 2020 - 16:25h\nImatge d'arxiu d'un control de drogo-alcoholèmia dels Mossos d'Esquadra | mossos\nUna dona de 40 anys veïna de Sant Carles de la Ràpita, al Montsià, va ser denunciada penalment pels Mossos d'Esquadra per conduir de manera temerària i sota els efectes de les begudes alcohòliques i les drogues.\nEls fets van tenir lloc diumenge passat a la tarda, en un control de trànsit a la carretera N-340 al municipi d'Alcanar, un vehicle circulava contra direcció i va dirigir-se directament cap als agents, que van haver d'esquivar-lo per no ser atropellats. El vehicle, conduït per una dona, va marxar ràpidament del control sense que els agents el poguessin aturar. La Policia d'Alcanar el va trobar en un camí i va avisar els Mossos d'Esquadra.\nA les proves de detecció d'alcohol, la conductora del vehicle van donar una taxa final d'1,48 mg/l en aire expirat, sis vegades superior a la taxa permesa. La conductora també va donar positiu, per consum de cocaïna, en la prova indiciaria de detecció de drogues.\nA més, la dona va haver de ser atesa pel Servei d'Emergències Mèdiques (SEM) pel greu estat etílic que presentava i se la va traslladar a un centre hospitalari. Les diligències penals van ser remeses al jutjat d'instrucció de guàrdia d'Amposta.\n"🤪S'escapa d'un accident a l'Ebre i els Mossos el troben en un insòlit amagatall" "🤦🏻INDIGNANT: El motiu de 7 menors de TGN per saltar-se el confinament"\ndetenció droga Mossos d'Esquadra N-340 Montsià


El Mobile World Centre, centrat en l'accessibilitat universal a les solucions mòbils - Social.cat\nEl Mobile World Centre, centrat en l'accessibilitat universal a les solucions mòbils\nHa obert el termini per presentar activitats en el m4all Day, el punt de trobada d'aquestes propostes\nDimarts, 30 de juliol de 2013 | 16:30 h\nEls propers 21, 22 i 24 de setembre la plaça Catalunya de Barcelona serà l'escenari de la 18a Mostra d'Associacions de la capital catalana i punt neuràlgic, també, del m4all Day. Aquesta iniciativa promoguda des del Mobile World Capital que busca aconseguir l'accessibilitat a les solucions mòbils que ajuden a millorar la qualitat de vida de les persones. És a dir, fer que els dispositius mòbils siguin útils i manejables també per a persones amb algun tipus de discapacitat o gent gran. El termini per presentar activitats pel m4all Day ja està obert i fins el dia 8 de setembre es poden fer arribar en aquesta adreça de correu electrònic [enllaç] tenint en compte aquestes bases [pdf].\nL'm4all Day s'inclou en la Mostra d'Associacions, organitzada anualment en el marc de les festes de la Mercè, de manera que compta, també, amb el suport de l'Ajuntament de Barcelona.\nEs podran presentar en qualsevol dels següents formats:\na) Workshop. Presentació d'una solució mòbil en l'àmbit de l'accessibilitat, ja sigui de hardware o software, dirigit a entitats o empreses vinculades al sector de l'accessibilitat. Temps màxim de 30 minuts o 1 hora, en funció de la disponibilitat, en una sala amb públic en format teatre.\nb) Dmoestració App. Aplicació que serà accessible pels visitants en la zona de demostracions habilitada. Serà necessari que una persona de l'entitat pugui donar assistència per resoldre dubtes. L'organitzador posarà 10 iPads a disposició per a la realització de les demostracions. Les entitats participants hauran d'aportar equips per aquelles aplicacions que es desenvolupen amb altres sistemes.\nc) Demostració Handheld. S'habilitarà una zona per l'explicació i demostració de les característiques tècniques en l'àmbit de l'accessibilitat. El seleccionat haurà de disposar de handhelds lliures per a la realització de les demostracions.\nd) Activitat participativa. En principi està prevista la realitzaicó d'una activitat al carrer, on les solucions mòbils poden tenir una millor presentaicó, amb un recorregut urbà dins de la ciutat. La presentació tindrà lloc dues vegades: una al matí i l'altra a la tarde. Els ciutadans podran viure l'experiència en primera persona. El recorregut urbà s'haurà de finalitzar en el Mobile World Centre.\nEs seleccionaran 12 propostes en l'àmbit de demostracions d'aplicacions, 10 propostes de handheld, 5 propostes per a la realització de workshops i 1 o 2 propostes per realitzar activitats participatives. Totes es qualificaran dins de cada format de participació el 9 de setembre per un jurat compost per representants del MWC, el Comissionat de Participació Ciutadana de l'Ajuntament de Barcelona, l'Institut Municipal de Persones amb Discapacitat de l'Ajuntament de Barcelona i de l'Institut Municipal d'Informàtica.


COL·LABORACIÓ FUNDACIÓN PEQUEÑO DESEO - Blog Coliseum\nLa Fundació Pequeño Deseo neix l’any 2000 com una organització sense ànim de lucre, d’àmbit nacional, apolítica i aconfessional, classificada com a organització d’interès social i inscrita en el Registre de Fundacions del Ministeri de Sanitat, Política Social i Igualtat amb el número 28/1148.\nFem realitat els desitjos de nens/es malalts crònics o de mal pronòstic amb la finalitat de donar-los suport anímicament i allunyar-los temporalment de la malaltia.\nEl compliment d’un desig genera emocions positives que tenen un efecte enorme en el seu benestar i en la manera d’afrontar la malaltia, perdurant l’efecte 9 mesos, segons es desprèn del Primer Estudi sobre l’Efecte de les Emocions Positives ** després del compliment de un desig (Col·legi de Psicòlegs, Fundacion Lafourcade Ponce i Universitat Complutense de Madrid).\nTreballem dia a dia perquè la il·lusió i l’alegria formin part del tractament.\nTreballem de manera individual amb cada nen per convidar-lo a somiar i pugui manifestar la seva major il·lusió, de la mà de psicòlegs infantils, formats i preparats per a això.\nEn la major part dels casos, el desig arriba a la FPD a través del centre mèdic o l’entorn familiar del nen. Qualsevol nen el metge certifiqui la seva malaltia crònica pot acudir a la FPD. De fet, l’equip mèdic té l’última paraula a l’hora de decidir la conveniència del desig. La FPD no treballarà en cap cas sense la conformitat tant de l’equip mèdic responsable del nen com dels seus pares o tutors. A més, la Fundació es reserva el dret d’avaluar els desitjos escollits pel nen en funció de la seva edat i condicions físiques i anímiques.\nEls pares i l’equip mèdic passen a ser els nostres còmplices, ens ajuden a que el nen pugui somiar, conèixer el seu desig i a preparar-lo. A més, en la mesura del possible, intentem que el desig sigui sorpresa fins al moment de la seva realització, ja que l’efecte positiu és més gran.\nA continuació, la Fundació informa els pares o tutors de l’infant de la decisió de dur a terme el desig i de les possibles dates per a la seva realització. Fer realitat el desig del nen és absolutament gratuït per a l’entorn familiar del nen. La Fundació corre amb totes les despeses derivades de la seva realització, en els casos en què la família pugui cobrir alguna de les partides, l’estalvi produït es destinarà a realitzar un altre desig\nQUI POT SER BENEFICIARI D’UN DESIG? Nens i Nenes, que resideixen en territori espanyol i que pateixin una malaltia crònica o de mal pronòstic\nCOST DEL DESIG: La Fundació corre amb totes les despeses de realització del desig. En els casos en què la família pugui cobrir alguna de les partides, l’estalvi produït es destinarà al compliment d’un altre desig\nEDAT LÍMIT: Entre 4 i 18 anys\nCOM ENS POSEM EN CONTACTE ?: Trucant per telèfon a la Fundación Pequeño Deseo que es trobi més propera a la teva localitat.\nQUI POT CONTACTAR AMB LA FUNDACIÓN PEQUEÑO DESEO?: Qualsevol persona (metge, personal sanitari, professors, familiars o amics) que conegui a un nen malalt i que vulgui que la FPD intenti fer realitat el seu desig.\nEs diu que una imatge val més que mil paraules, la cara de Pablo al llarg de tot el vídeo ho diu tot:\nPodem seguir col·laborant amb ells en el següent enllaç:\nFarmacèutica Equip Coliseum


Arxiu de Experiencies - Pàgina 4 de 37 - Catalunya és casa teva\nRuta medieval per Sant Martí d’Empúries\nSant Martí d’Empúries encara conserva l’essència de quan s’hi va instal·lar la primera colònia grega que després es traslladaria a la costa per fundar la vila de l’Escala. *\nUn taller familiar a Mas Miró\nEs pot conèixer un artista per l’indret on va concebre la seva obra? En el cas de Miró, sí. El seu lligam amb Mont-roig del Camp era tan fort que el va convertir en el seu petit univers creatiu.\nRuta marinera per la costa del Montgrí\nPuja a la barca i coneix la història marinera de l’Escala des de la costa. La ruta marinera que et proposa el Museu de l’Anxova i la Sal t’apropa a un món d’aventures i pirateria de la costa del Montgrí-Illes Medes.*\nConeixes bé Barcelona?\nPosa a prova la teva cultura general sobre Barcelona i participa en el joc Del Raval al Born. Es tracta d’una gimcana per a grups que vulguin descobrir la ciutat d’una forma diferent.*\nRuta dramatitzada de Víctor Català a l’Escala\nApunta’t a fer una passejada literària pels indrets de l’Escala que van inspirar l’obra de Caterina Albert i Paradís, coneguda com a Víctor Català, escriptora de l’Escala i autora de la novel·la ‘Solitud’ (1905), considerada una de les obres literàries cabdals del modernisme català.*\nDetectiu per un dia al Born de Barcelona\nDescobreix el barri del Born de Barcelona tot investigant un succés que va passar el 1909. El Crim a Sant Pere és una gimcana en la qual et convertiràs en policia per un dia i investigaràs un robatori i l’assassinat de l’Arnau, l’escolanet de l’església de Sant Pere de les Puel·les, una església romànica situada a la plaça …\nFes un tomb panoràmic per Lleida\nVols conèixer la llegenda de la Mare de Déu del Blau de Lleida? A la ruta panoràmica a peu City Tour faràs un tomb per la cultura i la història de la ciutat, des de la part baixa fins al turó de la Seu Vella.*\nDescobrir el centre històric de Barcelona pot convertir-se en un joc molt divertit. La recerca del tresor és una visita guiada familiar per descobrir el centre històric de Barcelona.*\nMalvasia, el sabor del vi de Sitges\nEl tast a Sitges té un nom propi: la malvasia. Aquest vi, elaborat amb aquesta varietat de raïm mediterrània, té un gust particular marcat per la proximitat del mar i una verema tardana.*\nJoc d’aventura a Collserola\nAtreveix-te a explorar el Parc de Collserola, el pulmó verd de Barcelona, amb aquest joc d’orientació i supervivència que comença amb un missatge del programa secret del govern sobre el reciclatge i el canvi climàtic. *


Fulletó conjunt dels festivals d'estiu - Canal 10 Empordà\nFulletó conjunt dels festivals d'estiu\nEls cinc festivals musicals d'estiu de l'Escala presenten un fulletó amb el conjunt de les seves programacions. Una trentena de concerts dels estils més diversos entre Portalblau, Gastromusical, concerts clàssics, concerts al Fòrum romà i Jazz al Port.\nL'àgora grega, el fòrum romà, la mar d'en manassa, l'església de sant martí, l'Alfolí de la sal, el port de La Clota o el restaurant El Molí són alguns dels indrets més emblemàtics del municipi que aquest estiu s'ompliran de música. Seran una trentena de concerts repartits entre els cinc festivals d'estiu que es fan a l'Escala i que avui han presentat el fulletó conjunt amb el qual es visualitza la diversitat i riquesa de les seves programacions.\nLa iniciativa d'editar un fulletó conjunt és el segon any que es duu a terme. Per a la regidora de turisme, Marta Rodeja, aquesta és una iniciativa que cal agrair als responsables de cada festival.\nDels festivals que inclou el fulletó, el Portalblau, amb concerts a l'Alfolí, a l'àgora grega d'Empúries i a la Mar d'en Manassa ja ha exhaurit les entrades de tres concerts.\nA Empúries, el MAC i TemProduccions han programat tres nits al Fòrum. Serà el cap de setmana de l'11 al 13 d'agost, amb noms com Els amics de les ARts, Blaumut o Leiva.\nA l'altre extrem del municipi, al port de la Clota, l'estiu es clou amb el Jazz al Port, del 8 al 10 de setembre. Noms com Désiree Diouf o el trio de Giulia Valle seran peces destacades d'aquesta edició.\nL'estiu musical de l'Escala es completa encara amb les programacions del festival GAstromusical, que promou el restaurant El Molí de l'Escala, del 13 al 22 de juliol; i els concerts Clàssics, amb vuit concerts entre juliol i agost, promoguts per l'Associació Cultural Pau Casals.\nTaller públic per a elaborar propostes col·lectives per als p ...\nConcert de final de curs de l'escola de música El Gavià


«Dones més que mai» serà l'encarregada del pregó de la festa de Sarrià - Diari de Girona\n«Dones més que mai» serà l'encarregada del pregó de la festa de Sarrià\nL'entitat, que compleix vint anys, farà el tret de sortida avui, a les nou del vespre, des del balcó de l'ajuntament\nredacció 05.09.2019 | 00:39\n«Dones més que mai» serà l'encarregada del pregó de la festa de Sarrià Diari de Girona\nL'associació Dones més que mai serà l'encarregada de fer el pregó de la Festa Major de Sarrià de Ter. Serà avui, a les nou del vespre, des del balcó de l'ajuntament.\nL'associació, que celebra vint anys, va néixer el dia de la inauguració del centre cívic La Cooperativa, l'any 1999, quan un grup de dones de Sarrià de Dalt van tenir la iniciativa d'oferir-se per formar part activament del centre cívic.\nAquestes dones hi havien treballat quan era La Cooperativa, un espai comercial per als treballadors de Torraspapel, i coneixien el valor que tenia l'espai per què les dones es relacionessin entre elles.\nA partir del gener del 1999, aquest grup inicial de dones es va anar trobant i incorporant noves membres, alhora que, entre totes, van anar donant forma i contingut a les activitats que volien portar a terme i que donaven resposta a les seves inquietuds. Així doncs, de mica en mica, es va anar consolidant el grup, fins a la seva formalització com a associació el novembre del 2001, ja sota el nom de Dones més que mai.\nDes d'aleshores, l'associació ha portat a terme diferents activitats com ara treballs manuals, pintura, gimnàstica, tallers i passejada de ratafia, xerrades sobre salut, cosir, sortides familiars, sortides culturals, col·laboracions amb les activitats del poble, entre d'altres, fins a arribar enguany al seu 20è aniversari.


Encamp convoca un concurs internacional per a la gestió de l'alberg de la Baronia i els seus entorns - Poble Andorrà\nEncamp convoca un concurs internacional per a la gestió de l’alberg de la Baronia i els seus entorns\nLa concessió pot incloure la casa de colònies i els equipaments situats a l'entorn més immediat\nActivitats anteriors celebrades a l'alberg de la Baronia d'Encamp.\nEl comú d’Encamp obre el concurs públic internacional per a la concessió de la gestió i explotació de l’alberg de la Baronia i els seus entorns a la zona dels Cortals amb la finalitat de dinamitzar la parròquia mitjançant un projecte que sigui sostenible, respectuós amb l’entorn, que posi en valor el patrimoni natural i que vagi adreçat principalment, però no únicament, al públic familiar.\nEl cònsol menor, Jean Michel Rascagnères, ha explicat que “el Pla de Reactivació preveia accions, com per exemple són el concurs d’idees d’Engolasters, o la concessió de l’Alberg de la Baronia i els seus entorns a la zona dels Cortals, com a mesures per a la dinamització econòmica de la parròquia”. Ha afegit que “el patrimoni natural que envolta aquesta zona és un atractiu molt interessant que cal protegir i alhora donar a conèixer amb un projecte sostenible i respectuós amb l’entorn i que alhora aporti vida a la parròquia”.\nEl concurs que es publica aquest dimecres al Butlletí Oficial del Principat d’Andorra (BOPA) preveu una sèrie de requisits, entre els quals el preu de la concessió establert amb un cànon fix de 36.000 euros anuals i un variable de com a mínim el 5% dels ingressos bruts anuals (amb una carència inicial de dos anys en el cànon variable en funció de la proposta de millores en les instal·lacions que es faci). Les ofertes poden millorar el preu tant pel que fa al cànon variable com el fix.\nLa concessió pot incloure la casa de colònies i els equipaments situats a l’entorn més immediat (és com a mínim a quinze anys amb possibilitat d’arribar fins a trenta en funció del pla d’inversions i de la proposta econòmica).\nEntre les obligacions de la futura empresa concessionària s’inclou el manteniment de les instal·lacions i la realització de millores en l’edifici de l’alberg i els seus entorns i respectar els torns de colònies que s’organitzen des del comú d’Encamp en tots els períodes de vacances escolars.\nEl termini de presentació de les ofertes per a la nova concessió finalitza el 27 de juliol a les 10 h del matí i cal presentar la documentació a l’oficina de Tràmits del comú d’Encamp.\nEl Tribunal de Corts ordena l'ingrés a la presó de l'advocat Josep Parramon\n(vídeo) Les autoritats rescaten a una dona que estava sent arrossegada per una forta corrent d’aigua a Guatemala


Bloc d´un Metge de Família: Avaluació de Dabigatran en Prevenció del Tromboembolisme\nAvaluació de Dabigatran en Prevenció del Tromboembolisme\nDabigatrán en prevenció del tromboembolisme.\nEvaluació realitzada pel Servei de Salut de les Illes Balears.\nDabigatrán etexilato és el profàrmac de dabigatrán, indicat en la prevenció del tromboembolisme venos (TEV) en cirurgia programada de genoll i maluc.\nLa dosi inicial són 110 mg i posteriorment de 220 mg/dia via oral.\nEn pacients amb insuficiència renal moderada o ancians (>75 anys), la dosi és de 75 mg a l'inici i 150 mg diaris de manteniment.\nLa durada del tractament en artroplàstia genoll és de 10 dies, i 28-35 dies per a artroplàstia de maluc.\nDabigatrán s'ha comparat amb enoxaparina en estudis de no inferioritat, on no ha resultat ser inferior en la prevenció de TEV, mostrant un benefici/risc molt similar al seu comparador.\nFins a la data no es disposa d'estudis comparatius davant altres heparinas sota pes molecular (HBPM) ni altres anticoagulants orals comercialitzats.\nEl seu perfil de seguretat és similar a enoxaparina.\nMalgrat que la incidència de complicacions hemorràgiques són similars, en cas de sobredosi accidental no existeix a dia d'avui cap antídot per revertir el seu efecte, en canvi per a les HBPM es disposa de sulfat de protamina.\nEl cost del tractament amb dabigatrán supera al del tractament amb enoxaparina (un 15% (8,1 €) i 18% (29,9 €) per a artroplàstiade genoll i maluc, respectivament).\nL'eficàcia i seguretat de dabigatrán és similar a enoxaparina, però la innovació de l'administració oral versus el major cost, pot aportar un benefici afegit en algun grup de pacients, sobretot a l'alta hospitalària.\nPer tot això, concloem que amb l'evidència disponible dabigatrán és una modesta millora terapèutica.\nEtiquetes de comentaris: Avaluacions medicaments, TEP


QR: què és i com pot beneficiar-nos? - Parlem\nEls codis QR, o codis bidi s’han convertit en una eina de màrqueting i tecnologia de la informació a l’abast de tothom. El seu nom prové de l’anglès, ‘quick response’, és a dir, resposta ràpida. A causa del context pandèmic, en els darrers mesos s’ha convertit en una eina a utilitzar de forma freqüent per part dels consumidors.\nQuè és i per a què serveix el codi QR?\nUn codi QR no deixa de ser un codi de barres. La gran diferència la trobem en la seva forma, quadrada, que integra un codi bidimensional que emmagatzema dades codificades de qualsevol mena.\nCada vegada són més utilitzats en el sector serveis, en aplicacions mòbils, en la indústria de les telecomunicacions, i, sobretot, en forma de promocions.\nAvantatges dels codis QR\nUn codi bidi permet emmagatzemar més informació que un codi de barres tradicional. Aquesta informació és múltiple i variada. El codi QR acostuma a contenir informació d’una adreça URL, de manera que quan la persona ho escaneja podrà accedir a aquest lloc web.\nAquesta nova eina aconsegueix capturar l’atenció dels consumidors gràcies al seu original i innovador disseny. A més, és de baix cost, s’hi pot accedir des de diverses plataformes i la transferència d’informació és immediata.\nCom s’utilitza un codi QR?\nEl que fan aquests codis és interactuar amb diferents serveis de forma creativa per mitjà d’una redirecció. Els codis QR poden llegir-se des d’ordinadors, telèfons mòbils o tauletes mitjançant dispositius de captura d’imatge.\nNomés es necessita accés a Internet per poder accedir a les adreces i un programa o aplicació que permeti llegir les dades. Normalment els dispositius ja tenen un escàner per defecte i, si no, cada vegada més, les càmeres dels dispositius ja detecten els codis per si soles.\nTipus de codis QR\nEn un codi QR hi cap molta més informació que en un codi de barres tradicional. S’hi poden afegir, adreces d’URL, correus electrònics, números de telèfon, textos, vídeos, enllaços de xarxes socials o molts tipus d’arxius adjunts com PDFs o presentacions. Com dèiem, l’exemple més habitual és que el codi QR contingui un enllaç que ens porti automàticament a una pàgina web.\nCom crear un codi QR?\nL’auge en la implementació dels codis ha accelerat la creació de noves eines per la seva generació. Fins al punt que trobem un munt d’aplicacions que permeten crear de manera automàtica i gratuïta un codi QR que pot ser imprès i integrat en diferents suports. Hi ha diferents pàgines que generen codis QR com QRCode, QR Code Generator o l’aplicació i extensió de Google El generador de codi QR.\nPer començar, has de triar el format de QR, escollint què és el que vols difondre. Pots personalitzar el teu codi. Les eines disponibles en el sistema, et permeten crear un disseny personalitzat del teu codi QR. Un cop elaborat, podràs descarregar-te’l i imprimir-lo o incloure’l en publicitat.


>Exposició: OUTER SPACE / David Abella\nExposició / Del 10 d'abril al 10 de maig de 2013\nSala d'Exposicions del Centre de Cultures / Campus de Cappont\nOUTER SPACE / DAVID ABELLA\nINAUGURACIÓ 10 D'ABRIL A LES 20.00h.\nEl tarragoní David Abellà porta a la UdL una selecció de dibuixos realitzats amb tècnica mixta. En concret, una trentena d'imatges de les sèries Ship Crew i Ship Crew 1 que presenten éssers provinents d'altres indrets de l'univers, més proper i més llunyà. De fragilitat aparent, però superiors en evolució i consciència. Un primer contacte per conèixer com són. La sèrie completa podrà ser visualitzada a la mateixa sala a través d'una projecció de vídeo. La mostra es completa amb dos fotografies i vinils.\nAquest llicenciat en Belles Arts per la Universitat de Barcelona és especialista en pintura i ha exposat individualment, entre altres llocs, a Reus, Barcelona, Lleida i Figueres. També treballa amb fotografia digital.


Renfe ha tornat a traure bitllets a 25 euros des de mitjanit\nRenfe ha posat a la venda des de les 00.00 hores la segona tanda de 25.000 bitllets promocionals a 25 euros. Es tracta de la segona onada de la campanya #25AniversarioAve, per la qual la companyia celebra l’aniversari de l’Alta Velocitat a Espanya, amb un total de 250.000 bitllets a aqueix preu durant tot 2017 en trens Au i de Llarga Distància.\nDesprés de l’èxit de la campanya en la seua primera onada, el passat 25 d’abril, data en la qual la companyia va vendre en poc més de 12 hores els primers 25.000 bitllets de la promoció (la web va registrar 490.000 visites i més de 3,3 milions de consultes), i per a facilitar als clients la compra dels bitllets promocionals, Renfe ha elaborat un protocol amb diferents mesures per a millorar el rendiment del seu sistema de venda.\nEntre altres mesures, la companyia ha duplicat l’ample de banda d’Internet per a facilitar la venda, perquè la navegació siga més àgil i fluida. També s’han ampliat els servidors de processos de l’operació de venda.\nA més, s’han millorat els sistemes de cerca, per a fer més fàcil la localització de bitllets, així com la qualitat i el temps de resposta perquè els clients puguen accedir més ràpid als trajectes, trens i dates amb aquesta promoció.\nRenfe també ha reforçat tots els canals d’informació i atenció al client, per a atendre la demanda en el telèfon 902 320 320 i va a mantenir una atenció permanent a través de les seues xarxes socials.\nEls 25.000 bitllets promocionals (que es regeixen per les normes de les tarifes ‘Promo’de Renfe), vàlids per a viatjar entre l’1 de juny i el 31 d’agost de 2017 (excepte els trens amb destinació la Comunitat Valenciana, disponibles a la venda només fins al 3 de juliol, i els trens destine a la Regió de Múrcia, que només estan a la venda fins al 6 de juny), podran adquirir-se a través de la web de Renfe, en Renfe Tiquets, en agències i estacions de tren així com en el canal de venda telefònica.\nUna vegada esgotats els 25.000 bitllets, es tancarà la campanya fins al pròxim 25 de juny. No obstant açò, la companyia recorda que els clients poden seguir beneficiant-se de descomptes adquirint unes altres de les ofertes habituals disponibles, com les tarifes Promo, Promo Plus o 4Mesa.


Ministres d'Internet: recursos\nCentre de recursos cristians\nGràcies per visitar el nostre Christian Resource Center. Aquesta pàgina de recursos va ser creada per al benefici de tots els cristians i dels que volen saber més sobre el Senyor. Hem creat una llista de recursos cristians en línia que serviran per dotar els sants del ministeri a través del coneixement de la Paraula de Déu. Totes les llibreries i publicacions cristianes enumerades en aquesta secció són propietat i funcionen per membres de les esglésies de Crist.\nAl menú principal que apareix a dalt, podeu fer clic a qualsevol dels enllaços que es troben a la pestanya "Recursos" per accedir a ajuts i articles en línia d’interès.


Marc Gasol perd una dura batalla contra Nené Hilario - Diari de Girona\nMarc Gasol perd una dura batalla contra Nené Hilario\nefe/ddg 10.11.2008 | 11:11\nMarc Gasol, lluitant al partit d´ahir Efe\nEl català Marc Gasol, que va lluitar sota la cistella, no va poder amb la feina feta pel brasiler Nené Hilario, mentre que la combinació de l'aler Carmel Anthony amb el base Chauncey Billups va tornar a funcionar de forma guanyadora per als Nuggets de Denver que es van imposar per 100-90 als Grizzlies de Memphis.\nEl pivot brasiler Hilario va fer una bona feina sota la cistella per ser una altra de les claus dels Nuggets en superar en el duel individual el principiant barceloní.\nMarc Gasol va jugar 39 minuts i va lluitar sota la cistella, però aquesta vegada no va poder superar la millor feina de Nené, que el va limitar a sis punts (2 de 4 trets de camp i 2-4 des de la línia de personal), va capturar vuit rebots, va repartir una assistència, va recuperar una pilota i va fer un tap per perdre'l tres vegades.\nAnthony, que no enyora per a res la marxa d'Allen Iverson, es va identificat de manera immediata amb el joc del seu substitut, Billups, que el va ajudar a aconseguir 24 punts amb vuit rebots i liderar una llista de sis jugadors dels Nuggets que van anotar en doble dígits.\nBillups també va respondre amb 16 punts, va repartir 10 assistències i va capturar sis rebots amb tres recuperacions de pilota per al seu primer doble-doble en el segon partit que disputa des que va arribar a l'equip traspassat pels Pistons de Detroit.\nHilario, de la seva banda, va aportar un doble-doble de 18 punts (8 de 10 trets de camp i 2-5 des de la línia de personal), va capturar 12 rebots, repartit tres assistències, va fer dos taps i va recuperar una pilota en els 38 minuts que va jugar.\nL'escorta principiant O.J. Mayo va respondre amb la seva millor marca com a professional en aconseguir 31 punts, vuit rebots i tres assistències, però només cinc punts aconseguits en la segona part, mentre que el seu equip dels Grizzlies es va quedar amb un 38,0 per cent d'encert en els trets de camp.


Els ADF alerten que l’augment de vegetació per les pluges i el confinament pot facilitar la propagació dels incendis – Castellvilarenc.info\nby Redacció 22/06/2020 22/06/2020\nVeuen complicat que puguin aplicar-se totes les mesures de seguretat contra la covid-19 en un episodi de màxim “estrés”\nEls ADF de Catalunya alerten que les fortes pluges dels darrers mesos i el descens d’activitat humana a causa del confinament, ha provocat un increment notable de la vegetació en els boscos. Tot i que la situació meteorològica els permet arrencar la campanya de prevenció d’incendis amb certa tranquil·litat, perquè les zones forestals esta humides, adverteixen que “amb un cop de calor l’herba pot assecar-se i esdevenir un combustible molt potent”. A més, la campanya de la sega s’ha hagut d’endarrerir, perquè el blat i la civada encara estan molls. Tot plegat en un any atípic, en què el cos veu complicat que en un episodi “d’estrés” com un incendi forestal es puguin aplicar les mesures de seguretat contra la covid-19 que marca el protocol.\nLa campanya de prevenció d’incendis d’aquesta estiu és “totalment atípica”. Així ho ha explicat a l’ACN el president del secretariat dels ADF de Catalunya, Xavier Jovés. Afirma que la situació meteorològica “excepcional” permet afrontar els propers mesos amb optimisme, ja que ell bosc està “molt hidratat”. Amb tot, alerta que les fortes pluges i la poca presència de ciutadans degut al confinament, han provocat que l’herba hagi crescut molt més del que és habitual. “Hi ha punts en què no hi ha passat ningú durant tres mesos, i alguns camins han desaparegut”, comenta. Jovés remarca que en cas d’incendi, aquests espais no podran utilitzar-se com a tallafocs.\nA banda, indica que sota aquesta vegetació hi ha herba seca que s’ha acumulat d’altres anys. “Tot aquest material pot convertir-se en un combustible molt potent en cas d’incendi perquè es fi i pot assecar-se fàcilment amb un cop de calor”, assenyala.\nPer altra banda, apunta que la campanya de la sega, especialment important en comarques com la Segarra o l’Anoia, s’ha endarrerit perquè el blat, la civada i l’ordi encara estan molls. “Ens amoïna que coincideixi amb el moment en què les temperatures comencin a enfilar-se i això esdevingui un altre risc”.\nJovés demana a la ciutadania “prudència”, sobretot en zones properes a rieres o rius, on en les darreres setmanes s’hi ha detectat una elevada afluència de visitants. “Això es tradueix en un major risc d’incendi i també genera problemes de circulació de vehicles d’emergències perquè moltes persones estacionen malament els seus automòbils”. Aquestes situacions s’han produït en alguns punts de la Catalunya central com la riera de Merlès, la ribera Salada o la riera de Mura.\nPer reduir el risc de contagi de la covid-19, els ADF han adoptat diverses mesures de seguretat com ara l’ús permanent de mascaretes, la neteja de mans amb gel hidroalcohòlic o la desinfecció del material i els vehicles després de cada servei. Jovés assegura que tots els voluntaris estan conscienciats, però reconeix que en un episodi “d’estrès” com un incendi forestal, en que intervenen diversos cossos de seguretat, “serà molt complicat mantenir les distàncies”. Afirma que la mascareta caldrà canviar-la cada cinc hores i considera que la calor i les dificultats per poder respirar no ajudaran. “Estem a l’expectativa, haurem de veure com som capaços de reaccionar”, considera.\nTambé explica que a causa de la pandèmia les tasques de vigilància s’han retardat i han començat dues setmanes més tard del que estava previst. Tot i això, diu que els ADF d’arreu de Catalunya “s’han posat les piles” i ja han començat a revisar els camins i els punts d’aigua per assegurar que estiguin preparats.\nAixí mateix, comenta que les reunions s’estan fent de forma telemàtica i que alguns punts de coordinació que fins ara s’instal·laven en parcs de bombers, s’han hagut de traslladar. Pel que fa al control central que cada any es munta a Torreferrussa, ja està operatiu. Catalunya disposa de 308 ADF i prop de 8.000 voluntaris.


Les Alcubles torna al passat - Levante-EMV\nViernes 13 de noviembre de 2009 Contacta con levante-emv.com | RSS\nLa població de La Serrania recupera hui la sembra del blat després de molts anys\nENRIQUE PEÑA LES ALCUBLES Les Alcubles recupera hui una activitat perduda ja fa molts anys en aquest xicotet municipi de la Serrania: la sembra del blat. La idea parteix de l'Associació Cultural les Alcubles i amb ella pretén recuperar i posar en coneixement dels xiquets de la localitat una activitat que va anar la base de l'economia alcublana. El treball de la sembra tenia la seua posterior continuïtat amb la sega i la trilla.\nUna vegada estava el blat ja dispost i després de segar i preparar les garves, amb els carros les hi duien a l'era per a preparar la trilla. Amb els animals -el mascle- i el trill, que era la taula de fusta encorbada per una de les seues puntes i pedres o dents de serra dispostes en la base molt bé alineades, es donaven tornades i més tornades. Després es tornejaba (moure la palla tendit dels feixos). Més tard amb el rastre (taula) s'anava amuntonant el blat i es esguazava (separar la palla del blat) amb les forques; després amb una altra mes espessa se separava el gra de la palla per a després netejar-lo de la pols.\nLes eres eren compartides per cinc o sis propietaris i per rigorós torn es treballava: si enguany es començava per dalt, a l'altre era el torn per baix. El qual disposava d'un sol animal normalment es conjugava, s'associava amb un altre que també disposara d'un sol animal. Si trillant es posava a ploure calia arreplegar-lo o tapar-lo amb lones, i si cap a ponent no es podia treballar.\nTotes aquestes labors tradicionals han desaparegut. Gràcies al CRA La Pineda (Aulari de les Alcubles), l'AMPA i baix la supervisió i tutela de l'Associació Cultural les Alcubles (ACLA) tindrem aquest divendres l'oportunitat a les Alcubles de rescatar part important del nostre passat.


Catalan translation: Pluja d'idees\n13:59 Jan 8, 2010\nTècnica de grup destinada a aconseguir el màxim nombre d'idees sobre un assumpte en un temps relativament curt, mitjançant l'estimulació de la imaginació pel mètode de l'associació lliure i espontània d'idees.\n5 +2 Pluja d'idees\n4 +1 pluja d'idees\nEl brainstorming (literalment, "tempesta d'idees" o "pluja d'idees") és una tècnica de producció d'idees, molt emprada en els processos creatius vinculats, sobretot, al món de la publicitat, el màrqueting i la comunicació audiovisual - Viquipèdia\nLa tècnica de la Pluja d’idees Aquesta tècnica en anglès s’anomena braingstorming i és molt utilitzada per tots els creatius, especialment del camp de la publicitat. Amb aquesta tècnica s’intenta generar diferents opcions que aportin nous elements a la situació que volem resoldre. Es tracta de generar moltes solucions possibles i poder triar les més adequades, que sovint passen per la creativitat i la innovació. - Amnistia Catalunya\nPensem que estaria bé que entre tothom comencéssim a fer un llistat-pluja d'idees sobre projectes concrets/alternatives col·lectives. Fins i tot aquelles coses que en un principi poden semblar d'allò més ridícul o potser massa difícils poden "inspirar" idees en altra gent que pot donar forma a la idea original i així, poden sortir projectes molt concrets i assolibles! - PODEM\n-> Moltes gràcies, Marta. Bon cap de setmana.\nYes Aïda Garcia Pons: Sí, però no puc obrir l'enllaç del tercer exemple. No sé si sóc jo o és que no funciona en general.\n-> Moltes gràcies, Aida. Tens raó. Està malament. Hauria de ser http://www.17-s.info/http:/%2Fwww.17-s.info/pluja-didees--i-...\nL’objectiu de la tècnica anomenada pluja d’idees és aconseguir el màxim nombre possible d’idees relacionades amb un tema concret en un període de temps més aviat breu (entenent per idea el conjunt de coneixements, records, dades, intuïcions, etc.). - UAB\nYes Aïda Garcia Pons: Sí. Caram, us hi heu posat alhora! Aquest tmb és un bon exemple.\n-> Gràcies pel vot Aida! De fet la Iolanda ha arribat un minut abans que jo... ja passen aquestes coses... ;)


Els autònoms estan patint molt la reducció d'activitat i la paràlisi de la pandèmia\n“Els autònoms estem patint incertesa, angoixa i frustració”\nSandra Zapatero, presidenta de la Unió de Treballadors Autònoms de Catalunya, demana “ajuts que no siguin crèdits per retornar”\n@rafasanahuja / @IgnasiMiranda 12/11/2020\nHan estat notícia aquesta setmana els autònoms, perquè el Departament de Treball i el de Polítiques Digitals han protagonitzat una gestió molt criticada sobre els ajuts a aquest sector, una quantitat de 20 milions d’euros als quals només han tingut accés un 10 per cent d’aquests treballadors i petits empresaris, quantitat fixada en 2.000 euros per persona sol·licitant. La situació ha estat de col·lapse durant dos dies. Aquest dijous, en el programa El Mirador de l'actualitat de Ràdio Estel, la presidenta de la Unió de Treballadors Autònoms de Catalunya, Sandra Zapatero, ha valorat la situació actuals del seu sector.\nQuè és el que ha passat aquesta setmana? Quina visió i quina denúncia fa la Unió de Treballadors Autònoms de Catalunya?\nSón diverses les denúncies que fem, perquè veiem una gran descoordinació en el govern. El que volem són solucions polítiques àgils per a una situació molt complicada. Aquesta es una situació excepcional i d’emergència. Per una banda, tenim la problemàtica de les plataformes online habilitades, que caldria reforçar de manera important. No entenem com tots els problemes que ens trobem encara poden produir-se. D’altra banda, tenim l’ajuda econòmica, que es va intentar que fos més ràpida i que no és suficient. Són 2.000 euros per cada autònom i cal pensar que arriba a només 10.000 persones, quan som uns 545.000 autònoms a Catalunya.\nI els 2.000 euros són, d’altra banda, un ajut petit que no soluciona els problemes de fons, oi?\nNo solucionen els problemes. Nosaltres diem que les institucions i les administracions publiques són les que tenen els diners i les que han d'actuar i solucionar els problemes. La Generalitat és la que ha de complementar i ajudar tots els qui siguin mes vulnerables.\nQuina és la situació general dels autònoms en aquests moments, tenint en compte el patiment d’aquests mesos i el complicat futur que ens espera? Són molts els qui han de reorientar la seva activitat? Com està el col·lectiu?\nEls autònoms estem en una situació d’incertesa, d’incomprensió, d'angoixa i de frustració. És el que ens arriba de part dels nostres afiliats perquè els ajuts son insuficients. Cal una aposta molt clara per aquest col·lectiu. Demanen que s’ampliï la dotació econòmica en forma d’ajuda directa, que és el que autònoms necessiten per continuar la seva activitat.\nFinalment, com està ara el tema de les quotes, les rebaixes i les moratòries en els pagaments? No està tot resolt encara, oi?\nEl govern és el que ha de alleujar la pressió fiscal. Cal que es redueixin impostos, entre altres mesures. Un autònom que no treballa i demana la prestació, quan la cobra, no té l'obligació de pagar la quota. Calen moratòries però, sobretot, inversió directa. Necessitem ajuts que no siguin crèdits per retornar, perquè això només fa que augmentar deutes.\nEs pot escoltar AQUÍ el programa El Mirador de l'actualitat d'aquest dijous 12 de novembre.


Mesa de Turisme a Sant Josep: compromís amb la reactivació del sector – Federació Socialista d'Eivissa\nL’Ajuntament de Sant Josep de sa Talaia ha celebrat la primera Mesa de Turisme de l’any, que habitualment servia per analitzar les perspectives de la propera campanya turística i en aquesta ocasió s’ha celebrat a través de videoconferència i s’ha dedicat de forma monogràfica a la situació causada pel Covid-19 al municipi, que es viu «amb preocupació», com han expressat els representats de les patronals, sindicats i forces polítiques. Davant això, l’alcalde, Josep Marí Ribas, que ha estat acompanyat pel regidor de Turisme, Vicent Roselló, i la regidora de Contractació, Pilar Ribas, s’ha compromès a convocar cada 15 dies als integrants de la Mesa per a fer un seguiment de l’evolució de la pandèmia i de l’efecte de les mesures per a la seva contenció.\nVal a dir que normalment aquest fòrum es reunia dos vegades anuals, abans i al final de cada campanya turística, però davant la gravetat de la situació i la ràpida evolució dels esdeveniments tots els participants, gairebé una trentena, han coincidit en la necessitat de convocar-la més sovint. Tots els sectors han traslladat la seva preocupació per aquesta crisi i s’han mostrat esperançats en que sigui possible una ràpida sortida al confinament i a la greu situació econòmica que ha generat.\nTambé han valorat la iniciativa de l’Ajuntament de mantenir aquesta primera trobada en les dates en que s’ha vingut celebrant cada any tot i la situació de confinament. L’alcalde ha destacat «la unitat política que mantenim totes les forces del municipi», que s’ha constatat a la Mesa, i el consens existent sobre «l’absoluta prioritat que han de tenir en aquest moment les mesures socials per donar suport a les persones».\nAixí mateix, Marí Ribas ha recollit també la petició d’afavorir l’activitat econòmica activant la inversió en obra pública amb projectes de gran abast com la renovació d’un tram de Platja d’en Bossa o la gran transformació projectada a Cala de Bou.\nDes de la representació empresarial s’ha expressat l’interès de companyies aèries i turoperadors en poder volar a Eivissa en quan això torni a ser possible i han informat que el sector es podria reactivar de forma molt ràpida per poder atendre aquesta demanda. Per això s’ha demanat des de la Mesa a l’Ajuntament que tengui els serveis municipals a punt per acompanyar aquesta reobertura, al que s’hi ha compromès l’alcalde.\nAltres temes que s’han plantejat han estat la possibilitat de mesures fiscals per afavorir al sector, amb descomptes i ajornaments d’imposts com l’IBI o taxes com la recollida de fems i la d’ocupació de la via pública que abonen les terrasses; la possible petició a Costes d’ajornar el pagament del canon a la zona de domini públic o la disponibilitat de romanent a la institució per adoptar accions de promoció i dinamització.\nNotícia anterior\t“Mascareta-19”, ajuda a les farmàcies contra la violència masclista\nNotícia següent\tL'Ajuntament d'Eivissa incorpora sis treballadors per reforçar Benestar Social


La jutge ordena presó provisional sense fiança per a l'exministre Eduardo Zaplana - Diari Jornada\nLa jutge ordena presó provisional sense fiança per a l'exministre Eduardo Zaplana\n| 24 de maig, 2018 - 20:03\nLa jutge que instrueix el cas en què s'implica el ministre Eduardo Zaplana ha decretat presó provisional sense fiança per a l'exministre del Partit Popular, segons informen diversos mitjans. La magistrada ha atès, així, la petició de la Fiscalia Anticorrupció, que demanava que s'apliqués aquesta mesura a l'expresident de la Generalitat Valenciana. Zaplana va ser detingut aquest dimecres per un presumpte delicte de blanqueig de capitals. A banda de ser arrestat, els agents van registrar el domicili de Zaplana, que va poder estar-hi present. Segons les informacions que s'han publicat, aquest dijous l'exministre popular s'ha negat a declarar davant la jutgessa.\nZaplana va ser detingut en el context d'una operació judicial que ha comportat sis detencions més. Fins al moment hi ha tres imputats. A banda de l'expresident de la Generalitat Valenciana, la justícia també investiga l'empresari José Cotino, que és nebot de l'exdirector general de la Policia i expresident de les Corts Valencianes, Juan Cotino. La jutgessa ha decretat llibertat amb mesures cautelars per a l'empresari, que tampoc ha volgut declarar.\nEl també empresari Vicente Cotino, i germà de José Cotino, ha estat igualment detingut. Així com Juan Francisco García, excap de gabinet de Zaplana quan era president de la Generalitat Valenciana; el matrimoni format per Felisa López i Joaquín Barceló (exalt càrrec de l'Agència Valenciana de Turisme i exdirectiu del parc temàtic Terra Mítica), i l'assessor fiscal Francisco Grau.


BSA repartirà com a dividends 2,6 milions dels 7,6 que va guanyar l'any passat - Altaveu el diari digital d'Andorra\nBSA repartirà com a dividends 2,6 milions dels 7,6 que va guanyar l'any passat\n23/03/2016 (08:45 CET)\nBSA supera els cent milions de reserves. ARXIU\nBancSabadell d'Andorra va tancar el 2015 amb uns beneficis de 7,6 milions d’euros, que suposa un increment del 4,71% respecte de l’exercici anterior. Molt probablement, i de manera percentual, serà l’entitat que més creixement quant als resultats haurà experimentat al Principat, vist que ha estat un dels grans beneficiats per la crisi de BPA. Dels guanys obtinguts, 2,6 milions seran repartits com a dividends. Des de l'entitat destaquen que els indicadors reflecteixen "una evolució excel·lent" i un "creixement constant de quota de BancSabadell d’Andorra en el mercat andorrà".\nL’entitat d’arrel catalana creix substancialment tant en dipòsits de valors, passant de 1.529 milions el 2014 a més de 1.665 l’any passat, com en dipòsits de clients, que el 2015 van superar els 501 milions d’euros quan l’exercici abans s’havien quedat en poc més de 492,5 milions. La quota de mercat “se situa avui al voltant del 15%”, ha destacat BancSabadell d’Andorra, la primera entitat del Principat en fer públics els resultats del 2015 de forma segregada de la resta de bancs. El 2014 havia obtingut uns beneficis de 7,2 milions que un exercici després passen a ser de 7,6. Els estats financers publicats aquest dilluns s’han de sotmetre a la junta general d’accionistes prevista per al 15 d’abril.\nMalgrat el bon comportament de tots els indicadors, BSA manté un to conservador en molts aspectes. Ho reconeix la pròpia entitat en explicar la distribució dels guanys. I en el fet de convertir sols un de cada tres euros guanyats en dividends per repartir entre els accionistes. Aquesta posició conservadora també queda reflectida en altres capítols. Així per exemple, hi ha un augment de contingències i també incrementen, en aquest cas en 12 milions d’euros, en ‘cash’ disponible. El que es manté pràcticament molt estable és la partida de préstecs a clients: el 2015 es va tancar amb 355 milions mentre un any abans la xifra era de 356 milions d’euros.\nDes de BancSabadell d'Andorra posen en relleu el fet que el 2015, "tots els indicadors del banc reflecteixen una evolució excel·lent, i són molt rellevants" i així destaquen el ROE (rendibilitat dels fons propis) del 10,56% i la ràtio d’eficiència, del 41,21%. Afegeixen que aquesta evolució s’avé amb la progressió que segueix l’entitat i és un reflex també del "creixement constant de quota de BancSabadell d’Andorra en el mercat andorrà, que avui se situa al voltant del 15%." La ràtio de morositat és del 3,93% del total de la inversió creditícia a clients, amb una cobertura entre garanties reals i provisions del 100%.\nPel que fa a la ràtio de solvència, al tancament d’exercici és del 20,77%, un percentatge que duplica el mínim establert del 10%. Això "evidència l’encert de la política del banc d’incrementar la seva capitalització amb una adequada gestió dels riscos". La ràtio de liquiditat del 60,15% és també superior al requeriment mínim legal del 40%. El president de l’entitat, Robert Cassany, valora que “els resultats del banc al 2015 posen de relleu l’encert en la estratègia seguida pel banc des dels seus inicis, de dur a terme una política prudent en tots els aspectes i de dedicar el 100% dels seus recursos a fer banca al Principat d’Andorra.”